Volgens Sanders het Kim die versoek vir ’n opvolgvergadering by wyse van ’n “positiewe brief” aan Trump gerig.
Financial Times berig die aankondiging oor Kim en Trump wat wil ontmoet, kom in die lig van Trump wat drie weke gelede ’n beplande besoek aan die Noord-Koreaanse hoofstad Pjongjang, deur Mike Pompeo, sy staatsekretaris, gekanselleer, het.
Sanders het ’n besluit wat Noord-Korea die naweek geneem het, om nie ballistiese missiele in ’n militêre parade in Pjongjang te gebruik nie, geloof. Trump het die besluit ook op Twitter geprys.
John Bolton, Trump se raadgewer oor veiligheid, sê egter hy glo nie Kim gaan die VN se vergadering bywoon nie. – Netwerk24